برونۆ بۆبان

برونۆ بۆبان (بە کڕواتی: Bruno Boban؛ ١٩٩٢-٢٠١٨) یاریزانێکی تۆپی پێی پیشەگەری کڕواتی بوو کە وەک ھێرشبەری باڵ یاریی دەکرد. لە تەمەنێکی لاویدا و لە کاتی یاریکردندا کۆچی دوایی کرد.
 کاروانی وەرزشی 
بۆبان زۆربەی ژیانی پیشەگەریی خۆی لەگەڵ یانەی مارسۆنیا بەسەر برد. لوتکەی کاروانی لە وەرزی ٢٠١٧-٢٠١٨دا بوو، کاتێک بووە گۆڵکاری کۆمەڵەی ڕۆژھەڵاتی خولی پلە سێی کڕواتیا.
 کۆچی دوایی 
لە ٢٤ی ئازاری ٢٠١٨، لە یارییەکدا لەنێوان یانەکەی، مارسۆنیا، و یانەی سلاڤۆنیا پۆژێگا، دوای ئەوەی لە مەودایەکی نزیکەوە تۆپێکی بەھێز بەر سنگی کەوت، بۆبان بۆ ماوەیەکی کورت بەردەوام بوو لە یاریکردن، بەڵام دواتر لەپڕ لەناو یاریگادا کەوت.
ھەرچەندە تیمە پزیشکییەکان بۆ ماوەی ٤٠ خولەک ھەوڵی بوژاندنەوەیان لەگەڵدا، بەڵام ھەوڵەکان بێسوود بوون و گیانی لەدەستدا. پشکنینەکان دواتر دەریانخست کە بۆبان کێشەی گەورەبوونی دڵی ھەبووە.
 ژیانی تایبەت 
برونۆ بۆبان ئامۆزای یاریزان گابرێل بۆبان بوو. ھەروەھا خزمایەتییەکی دووری لەگەڵ ئەفسانەی تۆپی پێی کڕواتیا، زڤۆنیمیر بۆبان، ھەبوو.
 سەرچاوەکان 
لە ویکیپیدیای ئینگلیزییەوە وەرگیراوە بەڵام بە داڕشتنێکی جیاواز نەک وشە بە وشە.

پۆل:یاریزانانی تۆپی پێی کڕواتی
پۆل:لەدایکبووانی ١٩٩٢
پۆل:مردنەکانی ٢٠١٨
پۆل:مردن بەھۆی وەستانی دڵ
پۆل:مردووانی ٢٠١٨